SET พรุ่งนี้ลุ้นแรงหนุนทริกเกอร์ฟันด์ดันดัชนี
บล.ทรินีตี้ มองแนวโน้มการลงทุนพรุ่งนี้ (31 มี.ค.) เชื่อว่าตลาดจะแกว่ง Sideway ถึง Sideway up ซึ่งจะมาจากเม็ดเงินของทริกเกอร์ฟันด์ และแรงขายของนักลงทุนต่างชาติน่าจะชะลอแล้วหลังการสู้รบในเยเมนเริ่มคลี่คลายลง พร้อมให้แนวรับ 1,490 จุด ส่วนแนวต้าน 1,510 จุด โดยสามารถถือหุ้นได้ตลอดสัปดาห์นี้
30 มี.ค. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรินีตี้ เปิดเผยถึงตลาดหุ้นไทยวันนี้ (30 มี.ค.) ทรงตัวในแดนบวกได้ตามตลาดหุ้นทั่วโลก ขานรับปัจจัยบวกจากจีนในเรื่องนโยบายการเงินที่มีรูมที่จะผ่อนคลายเพิ่มเติมได้ หลังจากที่ผู้ว่าแบงก์ชาติของจีนได้ออกมาบอกว่าเศรษฐกิจจีนเติบโตช้ากว่าที่คาดไว้ ด้วยปัจจัยนี้ส่งผลให้ตลาดหุ้นอื่นในภูมิภาคเอเชียวันนี้ต่างอยู่ในแดนบวกกันทั่วหน้า
นอกจากนี้ ปัจจัยในประเทศยังมีความคาดหวังจากเม็ดเงินของทริกเกอร์ฟันด์ที่น่าจะเข้ามาในสัปดาห์นี้ ราว 2-3 พันล้านบาท จาก 5-6 กองทุน น่าจะเป็นแรงหนุนให้ดัชนียืนเหนือระดับ 1,500 จุดได้
แนวโน้มการลงทุนพรุ่งนี้ (31 มี.ค.) เชื่อว่าตลาดจะแกว่ง Sideway ถึง Sideway up ซึ่งจะมาจากเม็ดเงินของทริกเกอร์ฟันด์ และแรงขายของนักลงทุนต่างชาติน่าจะชะลอแล้วหลังการสู้รบในเยเมนเริ่มคลี่คลายลง พร้อมให้แนวรับ 1,490 จุด ส่วนแนวต้าน 1,510 จุด โดยสามารถถือหุ้นได้ตลอดสัปดาห์นี้
 
ที่มา: สำนักข่าวอินโฟเควสท์